**Kodėl netaisyklinga sakyti „turėjome gerą laiką“?**

  Pasakymas turėti gerą laiką, bene labiausiai platinamas jaunimo radijo ir televizijos vedėjų, kai dėkojama atsisveikinant, yra pažodžiui išverstas iš anglų k. to have a good time ir visiškai nereikalingas.

  Sakinys Ačiū, kad dalyvavote mūsų laidoje, mes turėjome gerą laiką taisomas: **Ačiū, kad dalyvavote mūsų laidoje, mes maloniai, šauniai, puikiai** ir pan. **praleidome laiką; malonu buvo bendrauti** ir pan.

Taigi nevakare*turėsime gerą laiką*, o **gerai praleisime vakarą, atostogas ar kitką, gerai pasilinksminsime**.

O kai laikas ne toks geras kaip norėtųsi, užuot vartoję svetimybę *užmušinėti laiką,* turėtume sakyti **stumti laiką**, **trumpinti laiką** ir pan.

**Daugiau** [**https://vlkk.lt/konsultacijos**](https://vlkk.lt/konsultacijos)

2022-12-11